Palmira Jucevičienė

Palmira Jucevičienė-Mičiulytė (g. 1950 m. gruodžio 18 d. Kaune) – Lietuvos edukologė, profesorė, habilituota socialinių mokslų daktarė.

 Biografija 
Vyras Robertas Jucevičius. 1968–1973 m. studijavo Kauno politechnikos instituto Chemijos technologijos fakultete, 1981 m. – Vilniaus universiteto aspirantūroje. 1991 m. pedagogikos mokslų daktarė. 1999 m. Lietuvos mokslų akademijos narė ekspertė.

Nuo 1973 m. Kauno politechnikos instituto (nuo 1990 m. Kauno technologijos universitetas) dėstytoja, nuo 1999 m. Socialinių mokslų fakulteto Edukologijos instituto direktorė ir šio fakulteto Ugdymo sistemos katedros vedėja. Nuo 1992 m. profesorė. 1991–1999 m. Lietuvos mokslo tarybos narė. Stažavo 1992–1993 m. Lundo, 1996 m., 2002 m., 2003 m. Kembridžo, 1995 m. Purdue (JAV, Indianos valstija), 2000 m. Bocconi (Italija) universitetuose. Nuo 1996 m. Kembridžo universiteto Šv. Edmundo koledžo narė, nuo 2002 m. šio koledžo kviestinė profesorė.

Nuo 1994 m. mokslinio periodinio leidinio „Socialiniai mokslai“ vyr. redaktorė. Nuo 2000 m. Lietuvos edukacinių tyrimų asociacijos pirmininkė.

 Mokslinė veikla 
Pagrindinės mokslinės veiklos kryptys:
 ugdymo filosofija;
 ugdymo teorija;
 aukštasis mokslas;
 švietimo vadyba;
 lyginamoji edukologija;
 organizacijos elgsena;
 žmogiškųjų išteklių vadyba;
 mokymosi aplinkos.

 Bibliografija 
 Modulinio mokymo teorija ir praktika, 1989 m.
 Modulinio mokymo metodologiniai pagrindai, 1989 m.
 Šiuolaikinės aukštojo mokslo sistemos: žvilgsnis iš Lietuvos, 1992 m.
 Organizacijos elgsena, 1996 m.
 Ugdymo mokslo raida: nuo pedagogikos iki šiuolaikinės edukologijos, 1997 m.
 Mokyklos strategija, 2003 m.
 Aukštojo mokslo tradicija, šiuolaikiškumas ir perspektyva, 2003 m.
 Jucevičienė, Palmira. Besimokantis miestas: monografija / Kauno technologijos universitetas. Kaunas: Technologija, 2007. 407 p. ISBN 9955251832.
 Jucevičienė, Palmira; Simonaitienė, Berita. Tarpdalykinės magistrantūros programa ir jos įgyvendinimo modelis, adaptuotas darnaus vystymosi programai: mokomoji knyga / Kauno technologijos universitetas. Kaunas: UAB „Biznio mašinų kompanija“, 2008. 96 p. ISBN 9789955888123.
 Jucevičienė, Palmira. Organizacijos elgsena: vadovėlis / Kauno technologijos universitetas. Socialinių sistemų vadybos katedra. 2-asis papild. leid. Kaunas: Technologija, 2009. 284 p. : iliustr. ISBN 9986134331.
 Jucevičienė, Palmira; Gudaitytė, Dalija; Karenauskaitė, Violeta; Lipinskienė, Diana; Stanikūnienė, Brigita; Tautkevičienė, Gintarė. Universiteto edukacinė galia: atsakas 21-ojo amžiaus iššūkiams: monografija. Kaunas: Technologija, 2010. 924 p. ISBN 9789955259022.

 Šaltiniai 

 Jucevičienė Palmira, Edukologijos instituto direktorė

Kategorija:Lietuvos edukologai
Kategorija:Lietuvos pedagogai
Kategorija:Lietuvos mokslo tarybos nariai